[Изпълнителна агенция "Морска администрация"](https://iisda.government.bg/no_frame/ras/adm_structures/organigram/728)

**АУ: *1934:*Вписване на джетове и приравнени към тях плавателни средства в регистъра на корабите на Република България**

* **Правно основание за предоставянето на административната услуга:**
* Кодекс на търговското корабоплаване – чл. 33, чл. 39;
* Наредба№ 1 за вписване в регистъра на корабите – чл. 2; чл. 3; чл. 5, ал. 7; чл. 7, 8, 9 и 10.
* **Орган по предоставянето на административната услуга:**
* Директорите на ДМА – Варна, ДМА – Бургас, ДРН – Русе и ДРН – Лом.
* **Срок за предоставяне административната услуга:**
* Извършването на прегледа и вписването на джетове в регистъра на корабите се извършва в рамките на 7 /седем/ дни при подадени редовни документи в териториалните дирекции във Варна, Бургас, Русе, Лом и София.
* При установяване на нередност в някой от документите, на заявителя се предоставя 3-дневен срок за отстраняването им, а административния срок за извършване на услугата не тече.
* В случай, че нередностите не бъдат отстранени в указания 3-дневен срок, административната услуга не се извършва, а причините за това се съобщават на заявителя с мотивиран отказ на директора на съответната дирекция, в която е подадено заявлението за вписване в регистъра на корабите.
* **Срок на валидност на документа:**
* Съгласно Наредба №5 за корабните документи.
* **Орган, осъществяващ контрол върху дейността на органа по предоставянето на услугата:**
* Изпълнителен директор на ИА „Морска администрация“.
* **Електронен адрес, на който се предоставя услугата:**
* [<https://egov.bg/wps/portal/egov/services/transport-and-vehicles/acquisition-and-registration/709071fc-4574-42cd-8154-05887afd3974>](https://egov.bg/wps/portal/egov/services/transport-and-vehicles/acquisition-and-registration/2f3fca08-b558-407a-bdbb-80017a7d41bd)
* **Електронен адрес за предложения:**
* [bma@marad.bg](mailto:bma@marad.bg)
* **Административни звена, в които се подават документите и се получават издадените корабни документи :**

Центровете за административно обслужване в дирекция “Морска администрация- Бургас/Варна”, дирекция “Речен надзор - Русе/Лом” и дирекция “МНРК” - София.

* гр. София, п.к. 1000, ул. „Дякон Игнатий“ № 9, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: [bma@marad.bg](mailto:bma@marad.bg);
* гр. Варна, п.к. 9000, бул. „Приморски“ № 5, тел. 0700 10 145 Стандартно работно време, с непрекъснат режим на работа: понеделник-петък от 09:00 до 17:30, email: [hm\_vn@marad.bg](mailto:hm_vn@marad.bg);
* гр. Бургас, п.к. 8000, ул. „Княз Ал. Батенберг“ № 3, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: [hm\_bs@marad.bg](mailto:hm_bs@marad.bg);
* гр. Русе, п.к. 7000, ул. „Пристанищна“ № 20, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: [hm\_rs@marad.bg](mailto:hm_rs@marad.bg);
* гр. Лом, п.к. 3600, „Дунавски парк“ № 3, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: [hm\_lm@marad.bg](mailto:hm_lm@marad.bg)

**⁕ Обаждането по телефон се таксува съгласно личния Ви тарифен план.**

* **Подайте необходимите документи лично, чрез упълномощено лице (с нотариално заверено пълномощно), по куриер или електронен път, при спазване на изискванията на Наредбата за общите изисквания към информационните системи, регистрите и електронните административни услуги.**
* **Необходими условия и документи, за да ползвате услугата:**
* **На вписване в регистъра подлежи всеки джет с мощност на двигателя над 15 кВ:**

1. Който е собственост на държавата;

2. Който е собственост на българско юридическо или физическо лице;

3. Повече от половината, от който е собственост на българско юридическо или физическо лице;

4. Който е собственост на физическо или юридическо лице от страна-членка на Европейския съюз, при условие, че за изпълнение на техническите, административните и други изисквания на българското законодателство по отношение на експлоатацията са упълномощени български физически или юридически лица, или физически или юридически лица от страна-членка на Европейския съюз, установени в Република България;

5. Който е собственост на физическо лице от страна, която не е членка на Европейския съюз, притежаващо **разрешение за постоянно пребиваване** в Република България.

Вписването на джетовете в регистъра се извършва след извършен **преглед** от ИАМА за съответствието на джета с техническите изисквания на националното законодателство за безопасност и опазване на околната среда и изискванията на международните договори, по които Република България е страна, завършил с положителен резултат.

**За вписване на джет, корабопритежателят или негов представител подава:**

1. Заявление за вписване (образец АУ № 1934). Заявлението се подава до Изпълнителния директор на ИАМА или Директора на съответната дирекция на ИАМА в Бургас, Варна, Русе или Лом. Заявлението и приложените към него документи могат да се подават и в София, но регистрацията задължително се извършва в териториалните дирекции;
2. Документ, установяващ основанието за придобиване на джета (договор за покупко-продажба с нотариално заверени подписи, платежен документ и др.). Когато придобивната сделка е осъществена извън територията на Република България, за формата на договора се прилагат изискванията на националното законодателство по място на сключване на договора;
3. Документ, съдържащ техническо описание на джета и данни за корпуса, двигателя, оборудването и размерите на джета и др.;
4. Декларация за съответствие или копие съгласно Наредбата за съществените изисквания и оценяване съответствието на плавателните съдове за отдих.
5. Документ за платена такса по Тарифа № 5 на МТС.

**Забележка:** Документите по т. 2 – 4 могат да бъдат оригинали или нотариално заверени копия. Когато някой от документите е на чужд език, те трябва да бъдат придружени с точен превод от заклет преводач на български език, чийто подпис е нотариално заверен по реда на чл. 21а от Правилника за легализациите, заверките и преводите на документи и други книжа".

* **Начин на получаване на резултата от услугата:**
* На място в центъра за административно обслужване;
* Друго административно звено, ако изрично е посочено в заявлението.
* На посочен от заявителя на услугата адрес чрез лицензиран пощенски оператор.
* **Такси за услугата:** Заплащането на таксите се извършва по банков път или на ПОС терминал в центъра за административно обслужване съгласно Тарифа № 5 на МТС, както следва:
* за вписване в Регистъра на корабите на Република България на основание чл**.** 74 от тарифата - 100 лв.;
* За издаване на Свидетелство за регистрация на основание чл. 37 - 10 евро.